क्या यह जुआ कश्मीर में बढ़ते संकट के कारण खेला गया है? क्या भारत अमेरिका की धौंस दे कर कश्मीर के मुद्दे पर पाकिस्तान को चुप करने की आशा करता है? अगर किसी के दिमाग में यह आशा रही हो, तो वह पिछले दिनों पाकिस्तान के लगातार आ रहे बढ़े-चढ़े बयानों के बाद बुझ चली होगी। अगर यह महज पिछले सत्तर सालों का सारा रंग-ढंग बदल डालने के आवेग का परिणाम है तो याद रखना चाहिए कि कूटनीति भावावेग से नहीं, विजन, व्यावहारिक सिद्धांत और कठोर गुणाभाग से संचालित होनी चाहिए। अन्यथा परिणाम विनाशकारी हो सकते हैं।